עמירם רפאל

עמירם רפאל (2 באוקטובר 1947 - 2 בפברואר 2012) , מנהל ויזם ישראלי שהחל את דרכו בחיל הים והגיע לדרגת תא"ל. בתפקידו האחרון בחיל הים היה אחראי על בנית כלי השייט החדשים של חיל הים: סער 5 וצוללות מסדרת דולפין. לאחר שיחררו מצה"ל מונה לסמנכ"ל השיווק של חברת תדיראן ובהמשך הקים את חברת ליעם לניהול ושיווק מערכות לחימה. רפאל נפטר ב-2 בפברואר 2012.

משפחה וילדות
עמירם רפאל נולד בקרית מוצקין לאביו יוסף רפאל, חבר אגד, שעלה מהונגריה,  ואמו רעיה מבית פוקס ילידת רומניה.  בגיל 10 עבר עם הוריו ואחותו זהבה  למשק בכפר ביאליק שם אהב לרכב על סוסים. בבית הספר התיכון, רפאל למד במגמה ריאלית ונחשב לתלמיד מצטיין, אך שובב. מידי פעם נהג לברוח מבית הספר יחד עם חברו יעקב רווה "רוזה". יחד בילו בהאזנה לדיונים בבית המשפט ויחד השתתפו בצעדת ארבעת הימים.

שירות צבאי
עמירם התגייס לצה"ל בספטמבר 1965 והתנדב לקורס חובלים מחזור ט"ו. לאחר קורס ארוך של כ 30 חודש סיימו בהצלחה ב-6 בפברואר 1968. קורס חובלים מחזור ט"ו יועד לבנית קצונה לספינות הסער שהחלו להיקלט בחיל הים.

בסיום הקורס שובץ רפאל כקצין משמרת גשר, באח"י מזנק בשרבורג, תחת פיקודו של צבי גבעתי. והשתתף בהפלגת העברתה לישראל.

לאחר שסיים בשנת 1969 קורס קציני נשק מתקדם, נשלח כקצין נשק וסגן מפקד אח"י סופה (סער 3), שהייתה בהכנות ליציאה משרבורג  תחת פיקודו של אריה רונה. ב- 24 בדצמבר 1969 השתתף רפאל בהפלגת מבצע נועה בה הועברו לישראל 5 ספינות סער 3 משרבורג.

המשך שירות
בקיץ 1971 סיים רפאל את תפקידו כקצין נשק וסגן מפקד אח"י סופה, ומונה למדריך בקורס קציני נשק מתקדם בבה"ד חיל הים.

בשנת 1973 יצא ללימודי חשמל ואלקטרוניקה בטכניון. ומשפרצה מלחמת יום הכיפורים
הפסיק את הלימודים, והוצב לשירות כקצין גנ"ק, באונייה המגוייסת "נהריה" בזירת ים סוף. תחת פיקודו של צבי גבעתי ואחריו רפי אפל.

פיקוד בים
ב-1977 סיים את הלימודים ו התמחה לפיקוד על סטיל אח"י רומח (סער 4). ובתחילת 1978 הוסמך לפיקוד וקיבל את אח"י כידון (סער 4), בזירת ים סוף. בסוף שנת 1979 מונה לקצין ליווי של ספינת הטילים אח"י רומח (סער 4) שנמכרה לחיל הים של צ'ילה. והפליג כמדריך ומלווה בהפלגה מבסיס חיל הים בשארם א-שייח' עד לדרום אפריקה.

בקיץ 1979 מונה רפאל למפקד פלגה 916, בבסיס אשדוד והועלה לדרגת סגן אלוף. בקיץ 1981 סיים את תפקידו ומונה למפקד פלגת סטי"לים 45 בשייטת ספינות הטילים. 

ב-22 בספטמבר 1981,יצא כמפקד בכיר בהפלגת אח"י געש (סער 3) מחיפה להספנה בבסיס חיל הים באילת. הפלגה זו הסתיימה ב 24 בספטמבר בשעה 3 לפנות בוקר בתקלה מבצעית חמורה של עליית אח"י געש על החוף הסעודי.
ועדת חקירה בראשות אל"מ דוד הרפזי קבעה שהעלייה על החוף נבעה מרצף של תקלות טכניות, כוח אדם לא מיומן והתרשלות קצינים ומפקדים. עמירם רפאל לא נמצא אחראי והאירוע לא פגם בקידומו.

במלחמת שלום הגליל השתתף רפאל כמפקד פלגה בשייטת ספינות הטילים. פלגה 45 בפיקודו השתתפה באבטחת חופש הפעולה הימי, אבטחת כוחות נחיתה וסיוע באש לכוחות הקרקע בציר החוף. 

במרץ 1983 יצא רפאל בתפקיד מפקד בכיר בים, על סיפון אח"י בת גלים 2  לאחד ממבצעי העלאת יהודי אתיופיה מחוף סודן. הביצוע עבר בהצלחה..

פיתוח אמל"ח 
בשנת 1983, מונה רפאל לראש ענף נשק במפקדת חיל הים. בשנת 1986 קודם לדרגת אל"מ ומונה לראש מחלקת אמל"ח של החיל עד שנת 1988. תקופתו כרמ"ח אמל"ח נחשבה כתקופת הפריחה של מחלקת אמל"ח בחיל הים: נתקבלו החלטות ואופיינו פרויקטים חשובים ומרכזיים,  כמו: סער 5, הצוללות מסדרת דולפין , ברק (טיל), מערכות לוחמה אלקטרונית לסטי"לים,  פיתוח של טילים עתידיים, מערכות אלקטרו אופטיות, מערכות נגד צוללות ועוד. רפאל הפגין בקיאות בחומר והוביל את עבודת המטה החיילית בכל הנושאים. דגש מיוחד ניתן בתקופתו לתיאום הדוק עם גופי מספן ציוד השונים. הקשרים עם רמח"י האלקטרוניקה: אל"מ רחמים ענתבי ואל"מ דוד ניצן שהחליפו היו הדוקים במיוחד. 

לכשהוקמה "ועדת זקהיים" האמריקאית, לבדיקת הצורך של חיל הים בספינות סער 5 והצוללות, נבחר עמירם לעמוד בראש צוות עבודה חיילי שמתפקידו היה להתמודד עם גורמים במטה הכללי של צה"ל אשר כפרו בצורך של חיל הים בספינות החדשות. בסיום עבודת המטה, שוכנע המטה הכללי ותקציב הספינות והצוללות אושר.

ב 1988 מונה רפאל לראש צוות התכנון של ספינות סער 5 בארה"ב בחברת JJMA בוושינגטון DC, צוות שבאחריותו היה תכנון הראשוני של הספינות כולל שילוב מערכות הלחימה והכנת מסמכי ההתקשרות החוזיים עם המספנה הזוכה. בקיץ 1989 נחתם חוזה בנית הספינות ורפאל  עמד בראש צוות חיל הים ומשרד הבטחון  ב- מספנות INGALLS  בפסקגולה מיסיסיפי ארה"ב. בקיץ 1990 מונה רפאל לתפקיד ראש פרויקט ההצטיידות בסער 5 והצוללות של חיל הים.  קודם לדרגת תת אלוף וחזר לישראל.

ב 1993 סיים רפאל את שירותו הפעיל בצה"ל בדרגת תת אלוף אך המשיך להשתתף בוועדות שונות הקשורות להצטיידות עתידית של חיל הים במערכות מסווגות.

תפקידים אזרחיים
סמנכ"ל שיווק ופיתוח עסקי בחברת תדיראן  - לאחר שיחוררו מחיל הים מונה רפאל לסמנכ"ל השיווק והמכירות של תדיראן תחת ניהולו של גורי מלצר. בתפקידו זה הירבה רפאל בנסיעות לחו"ל וזכה להצלחה רבה בתפקידו.

חברת ליעם  - בשנת 1995 הקים עמירם בשותפות עם ידידו וחברו הטוב מחיל הים אל"מ (מיל) ליאור מרגולין את חברת היעוץ הביטחונית "ליעם". חברה המייעצת באפיונים וצרכים מבצעיים וטכנולוגים לחברות ביטחוניות מובילות כגון: אלביט מערכות, תעשיה אווירית רפאל - מערכות לחימה מתקדמות ועוד. 

בשנת 1998 שימש עמירם רפאל  כיועץ מיוחד לאלביט מערכות וסייע לחברה בקבלת פרויקט השבחת ספינות מדגם "לופו" של חיל הים של וונצואלה אשר בוצע במספנות אינגלס בארה"ב.

עמירם רפאל שימש כמנכ"ל משותף ושותף פעיל בחברת "ליעם", עד יום מותו ב-2 בפברואר 2012.

השכלה אקדמית
עמירם רפאל בוגר לימודי הנדסה בטכניון במגמת חשמל ואלקטרוניקה 1973- 1977.

תחביבים
עמירם אהב את החיים הטובים. אהב לטייל בישראל ובחו"ל, הפלגות ביכטות, מוזיקת קאנטרי ואוכל טוב.

חיים אישיים
עמירם היה נשוי לציפי, לזוג נולדו שלושה ילדים: קרן, מאיה (ז"ל) ורועי. ב-25 השנים האחרונות לחייו התגוררו בכוכב יאיר. 

ב-2 בפברואר 2012 נפטר רפאל ממחלה  בבית החולים אסותא רמת החייל. ונטמן בבית העלמין בכוכב יאיר.

קישורים חיצוניים
 תא"ל עמירם רפאל ז"ל, בפרק לזכרם של עמותת חיל הים.

ביאורים

הערות שוליים

בוגרי הטכניון - מכון טכנולוגי לישראל
בוגרי קורס חובלים
תתי-אלופים בחיל הים
ישראלים שנולדו ב-1947
ישראלים שנפטרו ב-2012
מפקדי ספינות טילים